Ugličiaus tvenkinys

Ugličiaus tvenkinys () – tvenkinys Rusijoje, Tverės ir Jaroslavlio srityse, susidarė 1939 m. ties Ugličiaus miestu hidroelektrinės užtvanka patvenkus Volgos upę. Ilgis 143 km, plotis iki 5 km. Vidutinis gylis 5 m. Metinis vandens lygio svyravimas 5,5 m. Sudaryta giliavandenė laivybinė arterija, kuria pasiekiamas Maskvos kanalas. Tvenkinio vanduo naudojamas drėkinimui; vykdoma žvejyba.

Prie tvenkinio įsikūrę Kaliazino ir Kimrų miestai.

 Šaltiniai 

Kategorija:Rusijos tvenkiniai